Document ID: 32008R0552

ΚΑΝΟΝΙΣΜΌΣ (ΕΚ) αριθ. 552/2008 ΤΗΣ ΕΠΙΤΡΟΠΉΣ
της 17ης Ιουνίου 2008
για τροποποίηση των κανονισμών (ΕΚ) αριθ. 2430/1999, (ΕΚ) αριθ. 2380/2001 και (ΕΚ) αριθ. 1289/2004 όσον αφορά τους όρους στις άδειες ορισμένων πρόσθετων υλών για χρήση στη διατροφή των ζώων
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
Εκτιμώντας τα ακόλουθα:
(1)
Η εταιρεία Alpharma (Belgium) BVBA υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνεται η αλλαγή της επωνυμίας του κατόχου της άδειας στους κανονισμούς (ΕΚ) αριθ. 2430/1999 (2), (ΕΚ) αριθ. 2380/2001 (3) και (ΕΚ) αριθ. 1289/2004 (4). Οι κανονισμοί αυτοί επιτρέπουν τη χρήση ορισμένων πρόσθετων υλών. Οι άδειες συνδέονται με τον κάτοχό τους.
(2)
Στην περίπτωση των πρόσθετων υλών υδροχλωρική ροβενιδίνη 66 g/kg (Cycostat 66G) και εναμμώνια μαδουραμικίνη άλφα 1 g/100g (Cygro 1 %) που αναγράφονται στο παράρτημα Ι του κανονισμού (ΕΚ) αριθ. 2430/1999, ο κάτοχος της άδειας είναι η εταιρεία Roche Vitamins Europe Ltd.
(3)
Στην περίπτωση των πρόσθετων υλών εναμμώνια μαδουραμικίνη άλφα 1 g/100g (Cygro 1 %) που αναγράφεται στο παράρτημα του κανονισμού (ΕΚ) αριθ. 2380/2001 και δεκοκινάτη 60,6 g/kg (Deccox) που αναγράφεται στο παράρτημα του κανονισμού (ΕΚ) αριθ. 1289/2004, ο κάτοχος της άδειας είναι η εταιρεία Alpharma AS.
(4)
Ο αιτών ισχυρίζεται ότι η εταιρεία Alpharma (Belgium) BVBA είναι ο νόμιμος διάδοχος των κατόχων των αδειών που αναφέρονται στις αιτιολογικές σκέψεις 2 και 3. Μαζί με την αίτηση, η Alpharma (Belgium) BVBA υπέβαλε κατάλληλα έγγραφα που αποδεικνύουν ότι τα δικαιώματα εμπορίας για τις προαναφερόμενες πρόσθετες ύλες μεταβιβάστηκαν στην Alpharma (Belgium) BVBA, καθώς και συμπληρωματικά δικαιολογητικά έγγραφα των αρχικών κατόχων με την επωνυμία τους όπως αναφέρεται στις προαναφερόμενες άδειες.
(5)
Η προτεινόμενη τροποποίηση των όρων στη χορήγηση άδειας είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.
(6)
Για να μπορέσει ο αιτών να εκμεταλλευθεί τα δικαιώματα εμπορίας που έχει με την επωνυμία Alpharma (Belgium) BVBA, είναι αναγκαίο να τροποποιηθούν οι όροι στις άδειες.
(7)
Ως εκ τούτου, πρέπει να τροποποιηθούν αναλόγως οι κανονισμοί (ΕΚ) αριθ. 2430/1999, (ΕΚ) αριθ. 2380/2001 και (ΕΚ) αριθ. 1289/2004.
(8)
Είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν.
(9)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα I του κανονισμού (ΕΚ) αριθ. 2430/1999, στη στήλη 2 της καταχώρισης με αριθμό Ε 758 και Ε 770, οι λέξεις «Roche Vitamins Europe Ltd» αντικαθίστανται από τις λέξεις «Alpharma (Belgium) BVBA».
2. Στο παράρτημα του κανονισμού (ΕΚ) αριθ. 2380/2001, στη στήλη 2 της καταχώρισης με αριθμό E 770, οι λέξεις «Alpharma AS» αντικαθίστανται από τις λέξεις «Alpharma (Belgium) BVBA».
3. Στο παράρτημα του κανονισμού (ΕΚ) αριθ. 1289/2004, στη στήλη 2 της καταχώρισης με αριθμό E 756, οι λέξεις «Alpharma AS» αντικαθίστανται από τις λέξεις «Alpharma (Belgium) BVBA».
Άρθρο 2
Τα υπάρχοντα αποθέματα που ανταποκρίνονται στις διατάξεις που ίσχυαν πριν από την έναρξη ισχύος του παρόντος κανονισμού μπορούν να εξακολουθήσουν να κυκλοφορούν στην αγορά και να χρησιμοποιούνται έως τις 30 Σεπτεμβρίου 2008.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουνίου 2008.

Labels: 0
3
17
6